Projektas


ŠIAULIŲ MIESTO SAVIVALDYBĖS TARYBA

SPRENDIMAS
DĖL PRITARIMO PAKEISTI ŠIAULIŲ MIESTO SAVIVALDYBĖS IR UŽDAROSIOS AKCINĖS BENDROVĖS „AVIATIC MRO“ 2018 M. GEGUŽĖS 7 D. INVESTICIJŲ SUTARTĮ NR. SŽ-515 

2025 m.                    d. Nr. T-
Šiauliai


Vadovaudamasi Lietuvos Respublikos vietos savivaldos įstatymo 16 straipsnio 1 dalimi, Lietuvos Respublikos civilinio kodekso 6.200 straipsniu, įgyvendindama Šiaulių miesto savivaldybės tarybos 2023 m. rugsėjo 7 d. sprendimą Nr. T-381 „Dėl Šiaulių miesto savivaldybės vardu sudaromų sutarčių pasirašymo tvarkos aprašo patvirtinimo“, Šiaulių miesto savivaldybės tarybos 2025 m. rugsėjo 4 d. sprendimą Nr. T-385 „Dėl pritarimo pakeisti Šiaulių miesto savivaldybės ir uždarosios akcinės bendrovės „Aviatic Mro“ 2018 m. gegužės 7 d. investicijų sutartį Nr. SŽ-515“, atsižvelgdama į Šiaulių miesto savivaldybės ir UAB „Aviatic Mro“ 2018 m. gegužės 7 d. investicijų sutartį Nr. SŽ-515 (su tolimesniais pakeitimais ir papildymais), 2025 m. rugsėjo 9 d. Papildomo susitarimo Nr. SŽ-1567 prie Šiaulių miesto savivaldybės ir UAB „Aviatic Mro“ 2018 m. gegužės 7 d. investicijų sutarties Nr. SŽ-515 1 punktu išdėstytos Šiaulių miesto savivaldybės ir UAB „Aviatic Mro“ investicijų sutarties naujos redakcijos 3.8.4 ir 3.8.6 papunkčius, UAB „Aviatic Mro“ direktoriaus 2025-09-10 raštą „Dėl sutikimo nekilnojamojo turto ir veiklos vykdymo perleidimui“, siekdama užtikrinti efektyvų tolimesnį Šiaulių miesto savivaldybės ir uždarosios akcinės bendrovės „Aviatic Mro“ 2018 m. gegužės 7 d. investicijų sutarties Nr. SŽ-515 vykdymą, Šiaulių miesto savivaldybės taryba nusprendžia:
1.	Pritarti, kad UAB „Aviatic Mro“ perleistų nuosavybės teise valdomą nekilnojamąjį turtą, sukurtą įgyvendinant Šiaulių miesto savivaldybės ir UAB „Aviatic Mro“ 2018 m. gegužės 7 d. investicijų sutartį Nr. SŽ-515 (toliau – Sutartis), taip pat veiklos pagal Sutartį vykdymą ir sutartinius įsipareigojimus, numatytus Sutartyje, uždarajai akcinei bendrovei UAB „SQQ Hangar“ ir būtų pasirašytas Papildomas susitarimas prie Sutarties (pridedama).
2.	Įgalioti Šiaulių miesto savivaldybės merą pasirašyti šio sprendimo 1 punkte nurodytą Papildomą susitarimą prie Sutarties.
Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose, arba bendrosios kompetencijos teismui Civilinio proceso kodekse nustatyta tvarka.


Savivaldybės meras












